*De most is tudom, hogy amit csak kérsz az Istentől, megadja neked az Isten.” (Jn11,22)*

A puszta tudás megvolt Mártában. A tudás nem párosult hittel? Vagy egyszerűen nem volt bátorsága arra gondolni, hogy Jézus a testvérét feltámasztja? Esetleg nem akart nagyon keserűnek és hitetlennek látszani? Nem tudjuk. A mondat elhangzik és alapjában véve egy megfelelő megállapítást nyilvánít ki.

Jézus mindent megkapott Istentől, amit kért. Volt ennek ára is? Igen, engedelmeskedni Istennek, végrehajtani az akaratát. Jézus ezt tette. Tőlünk nem ugyanazokat a dolgokat várja Isten, mint amit Jézustól várt. De az engedelmesség elengedhetetlen ebben a kapcsolatban. Néhányan arra gondolnak, Isten valami rettenetesen nagy áldozatot fog kívánni. Ő Jó Isten! Amit elvár, ahhoz a megfelelő erőt, képességet már megadta. Isten az önkéntes engedelmességben gyönyörködik, nem a szenvedésben. Jó terve van veled, vegyél részt benne! *Vadon Gyula*